
Ministru kabineta sēdes protokollēmums

Informatīvais ziņojums par projektu "Plūdu risku novēršana Jēkabpilī"

· 1. Pieņemt zināšanai iesniegto informatīvo ziņojumu.
· 2. Vides aizsardzības un reģionālās attīstības ministrijai nodrošināt Eiropas Savienības kohēzijas politikas programmas 2021. – 2027. gadam specifiskā atbalsta mērķa 2.1.3.  “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.2. pasākuma “Nacionālas nozīmes plūdu un krasta erozijas pasākumi” īstenošanas nosacījumu un projektu iesniegumu vērtēšanas kritēriju izstrādi, kas paredz atbalstu pretplūdu pasākumiem Jēkabpilī, ņemot vērā, ka darbu īstenošana uzskatāma par augsta plūdu riska projektu, kura ieviešanu nevar atlikt uz 2024. gadu. Projektam piešķiramais Eiropas Reģionālās attīstības fonda finansējums nosakāms 10 757 297 euro ar atbalsta likmi 85% un valsts budžeta līdzfinansējums 15% apmērā jeb 1 898 347 euro. Izstrādājot Ministru kabineta noteikumus par specifiskā atbalsta mērķa pasākuma īstenošanas nosacījumiem, Vides aizsardzības un reģionālās attīstības ministram virzīt tos izskatīšanai Ministru kabinetā kā steidzamus.
· 3. Vides aizsardzības un reģionālās attīstības ministrijai konstatējot, ka projekts “Plūdu risku novēršana Jēkabpilī” neatbilst kādam no nosacījumiem atbalsta saņemšanai no Eiropas Reģionālās attīstības fonda atbilstoši Ministru kabineta noteikumiem par 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.2. pasākuma “Nacionālas nozīmes plūdu un krasta erozijas pasākumi” īstenošanu, apstiprināšanas un projektu iesniegumu atlases izsludināšanas kārtību, informēt Ministru kabinetu par radušos situāciju un sniegt priekšlikumus risinājumiem.

